Teadlased kasutavad optilist kiudu, tulistades sellest läbi kindlat laadi laserimpulsse. Nad kasutavad asjaolu, et eri lainepikkusega valgus liigub optilises kius eri kiirusega. Esmalt lasevad nad kiusse suhteliselt aeglaselt liikuva laserkiire välke ja siis saadavad sellele kiirema järele. Esimene välge muudab kiu optilisi omadusi selles liikudes. Need häiritused sunnivad kiiremat  impulssi liikuma aeglasemalt, kui see saab esimese välke kätte ja püüab sellest läbi tungida.  Nõnda jääb teine impulss, mida sondlaineks kutsutakse, lõksu ja ei suuda läbida esimese välke juhtserva, mis muutub seega justkui musta augu sündmuste horisondiks, millest edasi ei suuda valgus tungida.  See laseri must auk võimaldab füüsikutel uurida, mis juhtub valgusega sündmuste horisondi mõlemal poolel. Kosmoloogid on välja arvutanud, kuidas valgus sündmuste horisondile väljast- või seestpoolt lähenedes  sagedust muudab. Ja nüüd jälgisid teadlased samasugust sageduste nihet oma eksperimendis. Nad arvavad, et kui nende musta auku soojendada 1000ŗC peale, siis hakkab see footoneid "kiirgama".  Allikas: NewScientist/AlphaGalileo